Johnny Weissmuller

**Johnny Weissmuller** (født **Johann Peter Weißmüller** 2. juni 1904 i  Freidorf i kongedømmet Ungarn i Østerrike-Ungarn, død 20. januar 1984 i Acapulco i Mexico) var en amerikansk skuespiller og svømmer. 
## Liv og virke
### Bakgrunn
Foreldrene var fra nær Temesvar i Banat-området som den gang var i Ungarn men senere ble den vestligste delen av Romania. Her var en vesentlig del befolkningen tyskættede; kalt banatschwabere og del av det større sørvesttyske segmentet av donauschwabere. Tre dager etter fødselen ble han døpt i den katolske kirke og innskrevet i dåpsbokem med den tyske versjon av hans tyske navn, som János. Familien emigrerte til USA da han var sju måneder gammel. De flyttet der først til Windber i Pennsylvania, og tre år etter til Chicago for å være hos  morens foreldre.  Dermed var han ikke langt fra Michigansjøen, og begynte å svømme.

### Svømmer
Weissmuller var en av verdens beste svømmere i 1920-årene. Han revolusjonerte crawl-disiplinen, idet han lå høyere i vannet enn svømmerne ellers gjorde. Han vant blant annet fem gullmedaljer i OL og satte 67 verdensrekorder i løpet av karrieren. Han deltok også på det amerikanske vannpololaget som oppnådde bronsemedalje i OL 1924.

Etter svømmekarrieren ble i 1929 undertøysmodell og reiste landet rundt med svømmeshows, hvor han skrev autografer og var med i talkshows, alt imens han reklamerte for undertøyet. 
### ''Tarzan''-skuespiller
Sener samme året gikk han til filmen.  Weissmullers første film var i replikkløse rollen som Adam i filmen *[[Glorifying the American Girl]]*. Han fremstod bare med et fikenblad mens han bar skuespillerinnen Mary Eaton over skuldrene. Dette ble lagt merke til av Cyril Hume, som tenkte seg at han kunne passe som *Tarzan*.
 
Så spilte han Tarzan i tolv spillefilmer. Da han i 1932 spilte hovedrollen i *[[Tarzan (1932)|Tarzan the Ape Man]]*, ble han et kjent navn. Andre skuespillere spilte også Tarzan, men Weissmuller er den best kjente av dem.

Da hans fysikk ikke lenger passet til rollens krav, byttet han rollen som Tarzan til *[[Jungle Jim (film)|Jungle Jim]]*, som han spilte tretten ganger.

Han har fått en stjerne på Hollywood Walk of Fame.

### Familieliv
Weissmuller var gift fem ganger. Først med klubb-sangeren Bobbe Arnst (gift fra 1931 – skilt i 1933), og for andre gang med skuespillerinnen Lupe Vélez (gift 1933 – skilt i 1939). Hans tredje ekteskap var med Beryl Scott (gift 1939 – skilt 1948), og han var gift med Allene Gates (gift i 1948 og skilt i 1962), og hans siste ekteskap var med Maria Baumann, gift i 1963 og frem til han døde i 1984.

Med sin tredje kone, Beryl, fikk han tre barn, Johnny Weissmuller Junior (født 23. september 1940 – døde i juli 2006), Wendy Anne Weissmuller (født 1. juni 1942), og Heidi Elizabeth Weissmuller (født 31. juli 1944 – død 19. november 1962).  I 1974 brakk Weissmuller både hofte og ben, noe som markerte begynnelsen på en sviktende helse. På sykehuset fikk han vite at, til tross for hans styrke og livslange daglige trenings-regime med svømming og trening, han hadde et alvorlig hjerteproblem.  I 1977 ble Weissmuller rammet av en rekke slag. I 1979 var han innlagt ved Motion Picture & Television Country House og Hospital i Woodland Hills, California i flere uker. Deretter flyttet han sammen med sin siste kone, Maria, til Acapulco i Mexico, hvor hans siste Tarzan-film var spilt inn i 1948.

### Død
Den 20. januar 1984 døde Weissmuller av lungeødem i en alder av 79 år. Han ble gravlagt i Acapulco ved Valley of the Light Cemetery. Samtidig som hans kiste ble senket ned i jorden ble et opptak fra hans berømte Tarzan-brøl spilt tre ganger, etter hans eget ønske.

## OL-medaljer
*  1924  Paris -  **Gull** i svømming, 100 meter fri  USA
*  1924  Paris - **Gull** i svømming, 400 meter fri  USA
*  1924  Paris - **Gull** i svømming, 4 x 200 meter fri  USA
*  1928  Amsterdam - **Gull** i svømming, 100 meter fri  USA
*  1928  Amsterdam - **Gull** i svømming, 4 x 200 meter fri  USA
*  1924  Paris -  Bronse i vannpolo  USA

## Referanser


## Litteratur
* 

## Eksterne lenker
* 
*